স্বাধীনতা,গণতন্ত্র ও দেশবাসীর কল্যাণ –এসব ছিল মুজিবের ফাঁকা বুলি।এসব বুলি হাজারো বার আওড়ানো হয়েছিল স্রেফ জনগণকে ধোকা দেয়ার জন্য। তার সে গণতন্ত্রের বুলি যে কতটা ধোকাবাজিপূর্ণ ছিল তা মৃত্যুর আগে মুজিব নিজেই প্রমাণ করে গেছেন। সেটি একদলীয় বাকশাল প্রতিষ্ঠা করে। স্বাধীনতার সাথে তার গাদ্দারিটা প্রকাশ পায় ভারতের সাথে ২৫ সালা দাসচুক্তি ও বাংলাদেশে উপর ভারতের একচ্ছত্র বাজার প্রতিষ্ঠার মধ্য দিয়ে। সীমান্ত বানিজ্যের নামে মুজিবই বিলুপ্ত করেছিলেন বাংলাদেশের ভৌগলিক সীমান্ত। ভারতের হাতে তুলে দিয়েছিলেন বাংলাদেশর ভূমি বেরুবাড়ি। বিনিময়ে তিন বিঘা করিডোর ভারত থেকে আদায় করতে পারেননি। ভারতকে অধিকার দিয়েছিলেন পদ্মার পানি তুলে নেয়ার। অধিকার দিয়েছিলেন পাকিস্তান আর্মির অব্যবহৃত হাজার হাজার কোটি টাকার যুদ্ধাস্ত্র লুন্ঠনেরও। অথচ সে অস্ত্র কেনায় বিপুল অর্থ ব্যয় হয়েছিল তৎকালীন পূর্ব পাকিস্তানীদের। সেগুলি চীন বা রাশিয়ার ছিল না। বরং কেনা হয়েছিল মার্কিন যুক্তরাষ্ট্র, ইংল্যান্ড, ফ্রান্স থেকে। উন্নত মানের সে বিপুল অস্ত্র পরিকল্পিত ভাবে ভারতে নেয়া হয় বাংলাদেশকে সামরিক ভাবে পঙ্গু রাখার স্বার্থে। আজও্ বাংলাদেশ সে পরিমাণ অস্ত্রের মালিক হতে পারিনি যা একাত্তরে ছিল। কোন স্বাধীন দেশ কি বিদেশীদের এমন সুযোগ দেয়? কিন্তু মুজিব দিয়েছিলেন। মীর জাফরেরা সব সময়ই দেখে মনিবের স্বার্থ। মুজিবের ক্ষেত্রেও তার ব্যতিক্রম ঘটেনি। দেশবাসীর জন্য মুজিবের উপহারটি ছিল নিছক দুর্ভিক্ষ, সে দুর্ভিক্ষে কয়েক লাখ মানুষের মৃত্যু, রক্ষি বাহিনীর সন্ত্রাস, সীমাহীন অরাজকতা ও ভারতীয় শোষন। ইসলামের শত্রুপক্ষের হাতে এভাবেই একাত্তরে অপূরণীয় ক্ষতি হয়েছে বাঙালী মুসলমানের।